recursal/SuperWikiNEXT-32B huggingface dataset:
**दीव किला**, जिसे स्थानीय रूप से **पुर्तगाली किला** भी कहा जाता है, भारत के पश्चिमी सागरतट पर दमन और दीव केन्द्र शासित प्रदेश के दीव क्षेत्र में है। दीव शहर किले के पश्चिमी छोर पर स्थित है। यह किला यहाँ पर पुर्तगाली उपनिवेशी काल के दौरान बनाया गया था। इसका निर्माण सन् १५३५ में आरम्भ हुआ जब उस समय के गुजरात के सुल्तान बहादुर शाह ने मुग़ल साम्राज्य के बादशाह हुमायूँ द्वारा इस क्षेत्र को अपने अधीन कर लेने के प्रयासों से बचने के लिये पुर्तगालियों के साथ रक्षा-सन्धि कर ली। सन् १५४६ तक इस किले को अधिक मज़बूत करने का काम लगातार चलता रहा।

१५३७ से किले और दीव शहर पर पुर्तगाली नियंत्रण आरम्भ हो गया और यह ४२४ वर्षों तक रहा, जो विश्व में किसी भी स्थान के लिये सबसे लम्बा उपनिवेशी राजकाल था। दिसम्बर १९६१ में भारत सरकार ने "ऑपरेशन विजय" नामक सैन्य कार्यवाई में यहाँ पुर्तगाली राज अन्त कर के इस क्षेत्र का फिर से भारत में विलय कर लिया और उस समय की गोवा, दमन और दीव केन्द्र शासित प्रदेश का भाग बनाया। गोवा को राज्य का दर्जा मिलने के बाद दमन और दीव केन्द्र शासित प्रदेश के रूप में संगठित करे गये।

इन्हें भी देखें
---------------

* दीव
* दमन और दीव

सन्दर्भ
-------

1. ↑  "Daman and Diu". Government of India. मूल से 23 जून 2006 को पुरालेखित. अभिगमन तिथि 2009-10-14.
2. ↑  Stevens, Abel; James Floy (1853). *The National magazine: devoted to literature, art, and religion, Volume 2*. *Astonishing adventures of James Botello*. Carlton & Phillips. पपृ॰ 31–34. मूल से 22 अक्तूबर 2012 को पुरालेखित. अभिगमन तिथि 2009-10-14.
3. ↑  "Diu fort finds place in New Seven Wonders of Portugal". Indian Express. 2009-06-13. मूल से 29 जुलाई 2009 को पुरालेखित. अभिगमन तिथि 2009-10-14.
4. ↑  "Diu Fort, Diu – India ..." मूल से 24 सितंबर 2009 को पुरालेखित. अभिगमन तिथि 2009-10-14.
**२०१७ एशियाई एथलेटिक्स चैंपियनशिप** ,एशियाई एथलेटिक्स चैंपियनशिप का २२वां  संस्करण है। यह भारत के भुवनेश्वर के कलिंगा स्टेडियम में ०६ जुलाई से ०९ जुलाई २०१७ आयोजित होगा । भुवनेश्वर एशियाई चैंपियनशिप की मेजबानी करने वाला तीसरा भारतीय शहर है, इस समारोह में ४५ देशों के ८०० एथलीट  भाग लेंगे। 

एशियाई एथलेटिक्स चैंपियनशिप का 22 वां संस्करण मूल रूप से झारखंड के रांची में होने का आयोजन किया गया था। इस आयोजन की मेजबानी करने में रांची की अक्षमता के बाद, भुवनेश्वर को इस चैंपियनशिप की मेजबानी  के लिए  चुना गया।

लोगो और शुभंकर
--------------

8 मई 2017 को एशियाई एथलेटिक्स चैंपियनशिप का लोगो और शुभंकर भुवनेश्वर में मुख्यमंत्री नवीन पटनायक की उपस्थिति में जारी किया गया था। ऑलीव रिडले समुद्री कछुए का प्रतिनिधित्व करने वाला **ओली**को  इस चैंपियनशिप के लिए शुभंकर बनाया गया है।

सन्दर्भ
-------

1. ↑  "22nd Asian Athletics Championship 2017". Asian Athletics Championship. मूल से 8 मई 2017 को पुरालेखित. अभिगमन तिथि May 6, 2017.
2. ↑  "22ND ASIAN ATHLETICS CHAMPIONSHIPS 2017". मूल से 13 मई 2017 को पुरालेखित. अभिगमन तिथि 14 मई 2017.
3. ↑  "Bhubaneswar to host Asian Athletics Championships in July". *Times of India*. March 14, 2017. मूल से 25 जून 2017 को पुरालेखित. अभिगमन तिथि 14 मई 2017.
4. ↑  Jha, Jitesh (May 9, 2017). "Olive Ridley to be mascot of Asian Athletics Championships". *Jagran Josh*. मूल से 13 मई 2017 को पुरालेखित. अभिगमन तिथि 14 मई 2017.
इस घर में टोर्नाडो द्वारा किया गया ध्वंस, दैविक कहलाता है; अतः बीमा में कवर होता है।
**घरेलु बीमा पॉलिसी** (अंग्रेज़ी:*हाउसहोल्ड इंश्योरेंस पॉलिसी*) घर, मकान, इमारत व उसमें रखे सामान की बीमा पॉलिसी होती है। तकरीबन सभी जनरल इंश्योरेंस कंपनियां ये सुविधा देती हैं। घरेलु बीमा संपत्ति की वित्तीय सुरक्षा प्रदान करने का सबसे सस्ता और सुरक्षित माध्यम होता है व कई प्रकार से लाभदायक भि होती है। कई बीमा कंपनियों द्वारा हाउसहोल्ड इंश्योरेंस में याम्त्रिक व विद्युत उपकरण भी बीमित किये जाते हैं। इस पॉलिसी के प्रति लोगों में जागरूकता कम है, किंतु पिछले कुछ वर्षो में इसके प्रति लोगों का रूझान काफी बढ़ा है। यह पॉलिसी सभी घरेलु सामान के लिए बेहतर है, भले ही बीमाधारक मकान मालिक हो या किराएदार।

दुर्घटना के समय
---------------

किसी दुर्घटना के बाद बीमा कंपनी को फोन, फैक्स या पूरा लिखित विवरण बताना चाहिये। कंपनी को इस बात की जानकारी मिलने पर सर्वेक्षणकर्त्ता को घर पर निरीक्षण करने के लिए भेजती है। उसे पूरा सहयोग देना चाहिये साथ ही क्षतिपूर्ति के लिए आवश्यक डाक्यूमेंट उसे देने चाहिये। इस सर्वेयर की रिपोर्ट अंतिम होती है। उसके बाद इंश्योरेंस कंपनी को दावा आवेदन फॉर्म जमा करने की जरूरत होती है।

ध्यान योग्य
-----------

घरेलु बीमा पॉलिसियों में कुछ बातें अवश्य ध्याण रखनी चाहियें। प्रदूषण के कारण संपत्ति की क्षति होना इस पॉलिसी में कवर नहीं होता है। पॉलिसी में युद्ध, विदेशी आक्रमण, बंधक का कवर नहीं मिलता है। दावा करते समय दावाकर्त्ता को एफआईआर, आग लगने की स्थिति में फायर ब्रिगेड की रिपोर्ट, भूकंप संबंधी रिपोर्ट, रेंट एग्रीमेंट रिपोर्ट को जमा करना आवश्यक होता है।

सन्दर्भ
-------

1. 1 2  हाउसहोल्ड पॉलिसी । हिन्दुस्ताण लाइव। १९ जनवरी २०१०

इन्हें भी देखें
---------------

* स्वास्थ्य बीमा
**देवीप्रसाद मुंशी** (माघ शुक्ला 14, संवत्‌ 1904 वि. - संवत्‌ 1980 वि.) प्राचीन इतिहास के पण्डित तथा महान हिन्दी सेवी थे।

परिचय
-----

देवीप्रसाद जी का जन्म सक्सेना परिवार में हुआ था। इनके पिता का नाम मुंशी नत्थनलाल था। इनका परिवार बहुत बड़ा था, परंतु हिंदी का ज्ञान केवल इनके माता-पिता को था। अन्य लोग उर्दू-फारसी के ज्ञाता थे। इन्होंने उर्दू-फारसी की शिक्षा पिता से और हिंदी की शिक्षा माता से प्राप्त की। संवत्‌ 1920 में इन्होंने टोंक रियासत में नौकरी की। तदनंतर कुछ दिन अजमेर में रहे, फिर 1936 वि. से जोधपुर में नौकर हो गए। 

टोंक में ही इन्होंने 'ख़ाब राजस्थान' नामक उर्दू पुस्तक की रचना की थी और 'स्वप्न राजस्थान' के नाम से उसका हिंदी अनुवाद भी किया था। जोधपुर में उन दिनों समस्त राजकाज उर्दू-फारसी में होता था, परंतु मुंशी जी ने महाराज की अनुकूलता पाकर समस्त राजकाल के लिए हिंदी नागरी का प्रचलन किया। संवत्‌ 1940 में ये वहीं मुंसिफ हो गए और अत्यंत कुशलतापूर्वक कार्य करते रहे। सेवाकाल में इनहें कई पुरस्कार और पदक आदि मिले थे।

मुंशी देवी प्रसाद ने जोधपुर राज्य के लिए कानून बनाए तथा कानून पर 13 पुस्तके लिखी। इन्हें कानून की देवी ,/कानून की माता/ कानूनी भी कहा जाता हैं।
इन्होंने नेणसी को राजपुताने का अबुल फजल कहा।

इन्होंने राय सिंह को राजपूताने का कर्ण कहा है।

हिंदी जगत्‌ में मुंशी जी की ख्याति मुख्यत: प्राचीन इतिहास के प्रकांड पंडित के रूप में है। इन विषयों पर हिंदी और उर्दू में इन्होंने 50-60 ग्रंथों की रचना की थी जिनमें अकबरनामा, हुमायूँनामा, बाबरनामा, जहाँगीरनामा जैसे सुप्रसिद्ध ऐतिहासिक आकरग्रंथ उल्लेख्य हैं। इनको कई ग्रंथों पर पुरस्कार भी मिला था। इनकी प्रसिद्धि का दूसरा कारण काशी नागरीप्रचारिणी सभा के अंतर्गत ऐतिहासिक ग्रंथों के प्रकाशनार्थ 'देवीप्रसाद ऐतिहासिक पुस्तकमाला' की स्थापना है जिसमें अब तक बीस से अधिक उत्तमोत्तम ग्रंथ निकल चुके हैं।

संवत्‌ 1980 वि. में इनका निधन हुआ।

जुलाई 2022 में मुंशी देवीप्रसाद द्वारा कृत व पूर्व संसद ओंकारसिंह लखावत द्वारा संपादित '**चारण चमत्कार'** पुस्तक को प्रकाशित किया गया। यह पुस्तक प्राच्य विद्यापीठ से प्राप्त मुंशी देवी प्रसाद गुप्त की हस्तलिखित पाण्डुलिपी की सामग्री को लेकर तैयार की गई थी।

कृतियाँ
-------

* चारण-चमत्कार
* अकबरनामा,
* हुमायूँनामा,
* बाबरनामा,
* जहाँगीरनामा
* भागवत सम्प्रदाय
* कारनामा-ए-नौ आईन
* सूरदासजी का जीवनचरित (सम्वत् १९६३)
* जहाँगीर का आत्मचरित
* खानखाना नामा (दो भागों में ; सम्वत १९६६)
* गुलदस्ता-ए-बिहारी
* प्रकृति विज्ञान
* मुगल दरबार (या 'मआसिरुल उमरा' ; कई भागों में)
* इंसाफ संग्रह
* मीराबाई का जीवनचरित्र
* स्वप्नराजस्थान
* महिला मृदुवाणि
* इन्तिखाब-ए-नादिरा
* अर्जंग-ए-चीन
* मेयर-उल-बालघाट
* मखजान-उल-फवाएद
* नैणसी को राजस्थान

1. ↑  "चारण साहित्य शोध संस्थान में आज होगा वृहद् साहित्य समारोह | Today there will be a large literary festival in the Charan Sahitya Re". *Patrika News*. 2022-06-10. अभिगमन तिथि 2023-03-25.
2. ↑  "चारण समारोह-2022 : चारण साहित्य शोध संस्थान में हुआ पुस्तकों का विमोचन". *AJMER MUSKAN*. अभिगमन तिथि 2023-03-25.
3. ↑  Dr. Sitaram Lalas (1922). *Rajasthani Shabdkosh (Vol-IV)*. मुंशी देवीप्रसाद कृत चारण-चमत्कार (अप्रकाशित) में यह दोहा दिया
**हमीदा हबीबुल्ला** (20 नवंबर 1916 – 13 मार्च 2018) पूर्व राज्य सभा सदस्य, शिक्षाविद् और सामाजिक कार्यकर्ता थीं। वे भारत के पहले मुख्य सूचना आयुक्त वजाहत हबीबुल्लाह की मां थीं। वे वर्ष 1969 से 1974 तक बाराबंकी (उ.प्र.) जिले की हैदरगढ़ सीट से विधानसभा सदस्य रहीं और उत्तर प्रदेश सरकार में मंत्री भी रहीं। वर्ष 1976-1982 तक वे राज्यसभा सदस्य भी रहीं।

जीवन वृत्त
----------

हमीदा का जन्म लखनऊ  में हुआ था। उनके पिता नवाब नजीर यार जंग बहादुर हैदराबाद उच्च न्यायालय के मुख्य न्यायाधीश थे। वे पुणे के खडकवासला में नैशनल डिफेंस अकादमी के संस्थापक कमांडेंट मेजर जनरल इनायत हबीबुल्ला की पत्नी थीं। वे पति की सेवानिवृत्ति के बाद 1965 में सक्रिय राजनीति में उतरीं और हैदरगढ़ (बाराबांकी) से विधायक बनीं। तत्पश्चात 1971-1973 के बीच वे उत्तर प्रदेश की सामाजिक और हरिजन कल्याण राज्य मंत्री रहीं। वे 1976 से 1982 तक वह राज्यसभा की सदस्य भी रहीं। उनके बेटे आईएएस वजाहत हबीबुल्लाह भारत के पहले चीफ इंफॉरमेशन कमिशनर रहे हैं।

हामिदा लखनऊ की जानी-मानी शख्सियत थीं। उनका जीवन भारतीय महिलाओं खासकर अल्पसंख्यक महिला समुदाय को अपने तरीके से जीवन जीने और आर्थिक तौर पर आत्मनिर्भर बनने की प्रेरणा देता है। उनका जीवन भारतीय महिलाओं खासकर अल्पसंख्यक महिला समुदाय को अपने तरीके से जीवन जीने और आर्थिक तौर पर आत्मनिर्भर बनने की प्रेरणा देता है। सांसद और उत्तर प्रदेश सरकार में मंत्री रह चुकीं बेगम ‘सेवा चिकनकारी’ की प्रमुख थी। इन सबसे बढ़कर वह प्रगतिशील भारतीय मुस्लिम महिला का एक प्रभावी चेहरा थी और लखनऊ की एक खास शख्सियत भी।

निधन
----

वे लंबे समय से बीमार थी और लखनऊ के कमांड अस्पताल में 13 मार्च 2018 की सुबह उन्होंने अंतिम सांस ली।

संदर्भ
------

1. ↑  "यूपी में मंत्री रह चुकी बेगम हमीदा का निधन". मूल से 15 मार्च 2018 को पुरालेखित. अभिगमन तिथि 21 मार्च 2018.
2. ↑  "लखनऊ की शान बेगम हामिदा हबीबुल्लाह का 102 वर्ष की आयु में निधन". मूल से 13 मार्च 2018 को पुरालेखित. अभिगमन तिथि 21 मार्च 2018.
3. ↑  "पूर्व राज्यसभा सांसद बेगम हमीदा हबीबुल्ला का 102 वर्ष की उम्र में निधन". मूल से 18 मार्च 2018 को पुरालेखित. अभिगमन तिथि 21 मार्च 2018.
4. ↑  "यूपी की पूर्व मंत्री बेगम हामिदा हबीबुल्लाह का निधन, लखनऊ के कमांड अस्पताल में ली अंतिम सांस". मूल से 13 मार्च 2018 को पुरालेखित. अभिगमन तिथि 21 मार्च 2018.
**परहुल देवी मंदिर**  यह मंदिर उत्तर प्रदेश में कानपुर देहात जिले के रूरा -शिवली रोड के उत्तर दिशा में लगभग ३ किलोमीटर दूर ग्राम लम्हरा में रिन्द नदी के दाएं तट पर स्थित है। यह मंदिर आल्हा -उदल के समय भी था। इससे मंदिर की प्राचीनता का पता चलता है। परमाल रासो (आल्हा ) में इस मंदिर उल्लेख मिलता है।

स्थिति
------

इस मंदिर का निकटतम रेलवे स्टेशन रूरा है। रेलवे स्टेशन रूरा से लगभग 9 किलोमीटर दूर उत्तर- पूर्व में रूरा -शिवली रोड के निकट ग्राम लम्हारा में रिन्द नदी के दाएं तट पर स्थित है। रूरा से बस या टेम्पो से यहां पंहुचा जा सकता है।शिवली से इस मंदिर की दूरी 14 किलोमीटर है। रूरा -शिवली रोड से उत्तर दिशा में 1.2 किलोमीटर रिन्द नदी के दाहिने तट पर स्थित है। रूरा से जाने पर रिन्द नदी के पहले बायीं ओर पक्का संपर्क मार्ग है।

इतिहास
------

मंदिर परिसर में परहुल देवी और महादेव की स्थापना १२ वीं शताव्दी में परहुल के राजा सिंघा ने की थी। आल्ह खंड (परमाल रासो ) में निम्न पंक्ति का उल्लेख मिलता है। 

* लाल भगत का मुर्गा मारो ,परहुल दिया बुझायो जाय।।

वीर योद्धा आल्हा ने विजय कामना की दृष्टि से इस मंदिर में सोने का ज्योति कुंड बनवाया था। इस कुंड में जलने वाली ज्योति का प्रकाश कन्नौज के राजमहल तक पहुचता था। इसके प्रकाश से रानी पद्मावती की नींद में विघ्न पड़ता था फलस्वरूप उदल ने इस ज्योति कुंड को रिन्द नदी में फेंक दिया था।

मंदिर में मूर्तियां
-------------------

### परहुल देवी

परहुल देवी (Full statue)
इस मंदिर का निर्माण १२ वीं शताव्दी में हुआ था। मंदिर के मुख्य भवन में उत्तरी सिरे पर बने गुम्बद के नीचे माता परहुल देवी विराजमान हैं.5 फ़ीट ऊँचे और लगभग १.५ फ़ीट चौड़ी शिला के निचले सिरे पर माता परहुल देवी (काली देवी ) की तीन मूर्तियां उत्कीर्ण हैं। ये तीनों मूर्तियां भाव पूर्ण मुद्रा में हैं जो दर्शकों को मोहित करने वाली हैं। मूर्तियां जिस शैली में उत्कीर्ण हैं उससे इनकी प्राचीनता का पता लगता है। इस मंदिर में प्रवेश के लिए रिन्द नदी के तट की ओर सीढ़ियां बनी हुयी है।

### महादेव

मंदिर परिसर में ही दक्षिण दिशा की ओर स्थित दूसरे गुम्बद के नीचे देवोँ के देव महादेव विराजमान हैं। इस मंदिर में भगवान् भोलेनाथ का भव्य शिव लिंग स्थापित है। इस मंदिर में प्रवेश के लिए दक्षिण दिशा में बनी सीढ़ियों से प्रवेश करते है।

मेला
----

शारदीय नवरात्रि और बासन्ती नवरात्रि के अवसर पर यहां मेला लगता है। परहुल देवी का मंदिर ऐतिहासिक ख्याति लिए हुए है। इस मेले में दूर -दूर से आये भक्तों का जमघट रहता है।शारदीय नवरात्रि और बासन्ती नवरात्रि के अवसर पर यहां मेला लगता है। परहुल देवी का मंदिर ऐतिहासिक ख्याति लिए हुए है। इस मेले में दूर -दूर से आये भक्तों का जमघट रहता है। अपनी मनौती के पूर्ण होने पर घंटे और झंडे चढ़ाये जाते हैं।

चित्र दीर्घा
------------

* रूरा रेलवे स्टेशनरूरा रेलवे स्टेशन
* परहुल देवी मंदिरपरहुल देवी मंदिर
* परहुल देवी मंदिरपरहुल देवी मंदिर
* परहुल के राजा सिंघा की गढ़ीपरहुल के राजा सिंघा की गढ़ी

सन्दर्भ
-------

1. 1 2  "संग्रहीत प्रति". मूल से 18 अगस्त 2016 को पुरालेखित. अभिगमन तिथि 1 अगस्त 2016.
2. ↑  "संग्रहीत प्रति". मूल से 7 मई 2015 को पुरालेखित. अभिगमन तिथि 1 अगस्त 2016.
3. ↑  "संग्रहीत प्रति". मूल से 19 अगस्त 2016 को पुरालेखित. अभिगमन तिथि 1 अगस्त 2016.
4. ↑  "संग्रहीत प्रति". मूल से 28 जुलाई 2016 को पुरालेखित. अभिगमन तिथि 12 अगस्त 2016.
5. 1 2  "संग्रहीत प्रति". मूल से 16 अगस्त 2016 को पुरालेखित. अभिगमन तिथि 1 अगस्त 2016.

बाहरी कड़ियाँ
-------------

* 
*
प्राथमिक स्कूली बच्चों द्वारा क्यूबा में हेपस्काच खेलते हुए, जहां इसे खेल को **पोन** के रूप में जाना जाता है।
**हेपस्काच** एक बच्चों का खेल है जिसे कई खिलाड़ियों या अकेले खेला जा सकता है। हेपस्काच एक लोकप्रिय खेल का मैदान में खेले जाने वाला खेल है जिसमें खिलाड़ियों को एक छोटी वस्तु को संख्याबद्ध त्रिभुजों या जमीन पर उल्लिखित आयतों के प्रतिमान में उछाला जाता है और फिर उस छोटी वस्तु को पुनर्प्राप्त करने के लिए रिक्त स्थान के माध्यम से एक पैर के बल कूदते हैं।

प्रांगण व नियम
--------------

आधुनिक विद्यालय प्रांगण (भिन्न-भिन्न बनावट)
हेपस्काच प्रांगण, c. 1900.EnglishEnglish (simple)American
### प्रांगण

हेपस्काच खेलने के लिए, जमीन पर पहली बार एक प्रतिमान बनाया जाता है। उपलब्ध सतह के आधार पर, प्रांगण (कोर्ट) या तो फुटपाथ पर धूल में खरोंच कर या चाक के साथ खींची जाती है। प्रांगणों को स्थायी रूप से चिह्नित किया जा सकता है जहां प्राथमिक विद्यालयों में खेल के मैदान आमतौर पर पक्के होते हैं। बनावट अलग-अलग होती हैं, लेकिन अदालत आमतौर पर दो पार्श्व वर्गों के खंडो के साथ घुमावदार रैखिक वर्गों की एक श्रृंखला से बना होती है। परंपरागत रूप से प्रांगण एक "सुरक्षित" या "घरनुमा" आधार के साथ समाप्त होती है जिसमें खिलाड़ी उत्क्रम यात्रा पूरी करने से पहले बदल सकता है। घर का आधार एक  वर्ग, एक आयत, या एक अर्द्धचक्र हो सकता है, तब वर्गों को अनुक्रम में गिना जाता है।

### खेल खेलना

पहला खिलाड़ी एक पत्थर या मार्कर को फेंक देता है जिसे प्रांगण में "भाग्यशाली" भी कहा जाता है। इस वस्तु को उछालकर, सरकाकर या लुढ़काकर घरनुमा खंडो तक फेंका जाता हैं। यह आम तौर पर एक छोटा सपाट पत्थर, सिक्का, बीन बैग होता है (आयरलैंड में, यह आमतौर पर एक पुराने जूता पॉलिश टिन या फ्लैट पत्थर के साथ खेला जाता है, जिसे पिग्गी कहा जाता है)। मार्कर को लाइन को छूए बिना वर्ग के भीतर पूरी तरह से जमीन पर उतरना चाहिए। खिलाड़ी तब प्रांगण के माध्यम से कूदता है, जिसमें वर्ग को मार्कर के साथ छोड़ दिया जाता है। वर्गों पर एक पैर पर कूदना चाहिए। पहले एकल वर्ग के लिए, दोनों पैरों का उपयोग किया जाता है। बाएं वर्ग में बाएं पैर रखकर, दाहिने वर्ग में दाएं पैर रखकर व बगल के वर्ग में पैर फैलाकर चलना होता हैं। "सुरक्षित", "घर" या "विश्राम" चिह्नित वैकल्पिक वर्ग तटस्थ वर्ग होते हैं, और बिना किसी दंड के किसी भी तरीके से उम्मीद की जा सकती है। "सुरक्षित", "घर" या "विश्राम" में जाने के बाद, खिलाड़ी को एक या दो पैरों पर फिर से कूदना चाहिए और नियमानुसार (वर्ग 9, फिर वर्ग 8 और 7, अगले वर्ग 6, और आगे) के माध्यम से वापस जाना चाहिए, मार्कर के साथ वर्ग तक पहुंचने तक वर्ग के आधार पर खिलाड़ी मार्कर से पहले वर्ग में बंद हो जाता है। खिलाड़ी मार्कर [2] [3] [4] से पहले वर्ग में रुक जाता है और मार्कर को पुनः प्राप्त करने के लिए नीचे पहुंचता है और एक पंक्ति को छूने या किसी अन्य खिलाड़ी के मार्कर के साथ वर्ग में कदम रखने के खेल को जारी रखता है।

सन्दर्भ
-------


1. ↑  Beard, D.C. (1907). *The Outdoor Handy Book: For the Playground, Field, and Forest*. New York: Charles Scribner's Sons. पपृ॰ 356–357.
**नहुष**, पुरुरवा के पुत्र आयु का पुत्र था। वृत्रासुर के वध से उत्पन्न ब्रह्महत्या का प्रायश्चित्त करने के लिए जब इंद्र एक हजार वर्ष तक तप करते रह गए तो नहुष को स्वर्ग का राजा बनाया गया। उसने ऐश्वर्य के मद में इंद्राणी का अपमान किया जिससे इंद्राणी ने उसे अजगर हो जाने का शाप दे दिया।

भगवान् विष्णु के नाभिकमल से ब्रह्मा उत्पन्न हुए। ब्रह्माजी से अत्रि, अत्रि से चन्द्रमा, चन्द्रमा से बुध और बुध से इलानन्दन पुरूरवा का जन्म हुआ। पुरूरवा से आयु, आयु से राजा नहुष और नहुष के छः पुत्रों याति ययाति सयाति अयाति वियाति तथा कृति उत्पन्न हुए। नहुष ने स्वर्ग पर भी राज किया था।

जीवन
----

नहुष प्रसिद्ध चंद्रवंशी राजा पुरुरवा का पौत्र
था। वृत्तासुर का वध करने के कारण इन्द्र
को ब्रह्महत्या का दोष लगा और वे इस महादोष के
कारण स्वर्ग छोड़कर किसी अज्ञात स्थान में
जा छुपे। इन्द्रासन ख़ाली न रहने पाये इसलिये
देवताओं ने मिलकर पृथ्वी के धर्मात्मा राजा नहुष
को इन्द्र के पद पर आसीन कर दिया। नहुष अब
समस्त देवता, ऋषि और गन्धर्वों से
शक्ति प्राप्त कर स्वर्ग का भोग करने लगे।
अकस्मात् एक दिन उनकी दृष्टि इन्द्र
की साध्वी पत्नी शची पर पड़ी। शची को देखते ही वे
कामान्ध हो उठे और उसे प्राप्त करने का हर
सम्भव प्रयत्न करने लगे।

जब शची को नहुष की बुरी नीयत का आभास
हुआ तो वह भयभीत होकर देव-गुरु बृहस्पति के शरण
में जा पहुँची और नहुष की कामेच्छा के विषय में
बताते हुये कहा, "हे गुरुदेव! अब आप ही मेरे सतीत्व
की रक्षा करें।" गुरु बृहस्पति ने सान्त्वना दी, "हे
इन्द्राणी! तुम चिन्ता न करो। यहाँ मेरे पास रह कर
तुम सभी प्रकार से सुरक्षित हो।"

इस प्रकार शची गुरुदेव के पास रहने लगी और
बृहस्पति इन्द्र की खोज करवाने लगे। अन्त में
अग्निदेव ने एक कमल की नाल में सूक्ष्म रूप धारण
करके छुपे हुये इन्द्र को खोज निकाला और उन्हें
देवगुरु बृहस्पति के पास ले आये।
इन्द्र पर लगे ब्रह्महत्या के दोष के
निवारणार्थ देव-गुरु बृहस्पति ने उनसे अश्वमेघ
यज्ञ करवाया। उस यज्ञ से इन्द्र पर
लगा ब्रह्महत्या का दोष चार भागों में बँट गया।

1. एक भाग वृक्ष को दिया गया जिसने गोंद का रूप
धारण कर लिया।

2. दूसरे भाग को नदियों को दिया गया जिसने फेन
का रूप धारण कर लिया।

3. तीसरे भाग को पृथ्वी को दिया गया जिसने
पर्वतों का रूप धारण कर लिया और

4. चौथा भाग स्त्रियों को प्राप्त हुआ जिससे वे
रजस्वला होने लगीं।

इस प्रकार इन्द्र का ब्रह्महत्या के दोष
का निवारण हो जाने पर वे पुनः शक्ति सम्पन्न
हो गये किन्तु इन्द्रासन पर नहुष के होने के कारण
उनकी पूर्ण शक्ति वापस न मिल पाई। इसलिये
उन्होंने अपनी पत्नी शची से कहा कि तुम नहुष
को आज रात में मिलने का संकेत दे दो किन्तु यह
कहना कि वह तुमसे मिलने के लिये
सप्तर्षियों की पालकी पर बैठ कर आये। शची के
संकेत के अनुसार रात्रि में नहुष
सप्तर्षियों की पालकी पर बैठ कर शची से मिलने के
लिये जाने लगा।
सप्तर्षियों को धीरे-धीरे चलते देख कर उसने
'सर्प-सर्प' (शीघ्र चलो) कह कर अगस्त्य
मुनि को एक लात मारी। इस पर अगस्त्य मुनि ने
क्रोधित होकर उसे शाप दे दिया, "मूर्ख! तेरा धर्म
नष्ट हो और तू दस हज़ार वर्षों तक सर्पयोनि में
पड़ा रहे।" ऋषि के शाप देते ही नहुष सर्प बन कर
पृथ्वी पर गिर पड़ा और देवराज इन्द्र
को उनका इन्द्रासन पुनः प्राप्त हो गया।

इन्हें भी देखें
---------------

* ययाति
दक्षिण अमेरिका के बोलीविया देश का सालार दे उयुनी नमक का मैदान, जिसमें व्यापार के लिए नमक की ढेरियाँ बनाई गयी हैं
आरजेन्टीना में सालार दे आरिसारो
अमेरिका के नेवाडा राज्य का का ब्लैक रॉक रेगिस्तान
भौगोलिक दृष्टि से **नमक के मैदान** किसी खारी झील के स्थायी या अस्थायी रूप से सूख जाने पर बन जाते हैं। प्रायः यह बन्द जलसम्भर वाले क्षेत्रों में बनते हैं। ऐसे बंद जलसंभर क्षेत्रों में वर्षा अथवा पिघलती बर्फ़ का पानी एकत्रित हो कर किसी नदी के ज़रिये समुद्र या महासागर में बहने की बजाय किसी सरोवर या शुष्क क्षेत्र में जाकर वहीँ रुक जाता है। इस पानी में नमक और अन्य लवण समुद्र में बह जाने कि जगह उसी झील में इकट्ठे होते रहते हैं। गरमी के मौसम में या युगान्तरण के साथ-साथ उस क्षेत्र के सूखा हो जाने पर वहां नमक और अन्य लवणों की एक मोटी और अत्यंत समतल तह जम जाती है जो समय के साथ सख्त भी हो जाती है।

अन्य भाषाओँ में
---------------

* अंग्रेज़ी में नमक के मैदान को "साल्ट फ़्लैट" (salt flat), "साल्ट पैन" (salt pan) या "ड्राए लेक" (dry lake) कहते हैं।
* फ़ारसी में नमक के मैदान को "कवीर" (کویر) या दश्त-ए-कवीर (यानि कवीर की मरुभूमि) कहते हैं।
* अरबी में नमक के मैदान को "सबख़ा" (سبخة) कहते हैं।
* स्पेनिश में नमक के मैदान को "सालार" (salar-salina) कहते हैं।

नमक के मैदानों की उत्पत्ति
--------------------------

सूखे मौसम में नमक के मैदानों की सतह प्रायः सख़्त, शुष्क और ख़ुरदुरी होती है, लेकिन बारिशों के मौसम में यह नम और मुलायम हो जाती है। जिन सूखी झीलों में यह मैदान बनते हैं वे अक्सर छोटे और गोल आकार के निचले हिस्से होते हैं जिनमें पहले तो पानी भर जाता है और फिर वह सूख जाता है। यह पानी वर्षा से या धरती के नीचे से पानी ऊपर रिसने से आ सकता है। दुनिया का सब से बड़ा नमक का मैदान बोलिविया के पोतोसी शहर के समीप स्थित सालार दे उयुनी झील है, जिसका क्षेत्रफल १०,५८२ वर्ग कि॰मी॰ है (लगभग भारत के त्रिपुरा राज्य के बराबर)। बारिश के दिनों में इन नमक के मैदानों में कभी-कभी कम गहराई वाली झीलें बन जाती हैं जो गर्मियों में वाष्पित होकर विलुप्त हो जाती हैं।

नमक उत्पादन
-----------

नमक के मैदानों का कई देशों में नमक उत्पादन के लिए प्रयोग किया जाता है। भारत की साम्भर झील एक बंद जलसंभर वाली झील है जिसका आकर मौसम के साथ बदलता है - गर्मियों में इसकी गहराई केवल २ फ़ुट (यानि २४ इंच) और क्षेत्रफल १९० वर्ग कि॰मी॰ होता है, जबकि बारिशों में गहराई पांच गुना बढ़कर १० फ़ुट (१२० इंच) और क्षेत्रफल २३० वर्ग कि॰मी॰ हो जाता है। जो हिस्सा सूख जाता है या जहाँ पानी की गहराई बहुत ही कम हो, वहाँ पर बने नमक के मैदान से हज़ारों सालों से नमक इकट्ठा कर के पूरे भारत के बाज़ारों में भेजा जाता है। हर साल यहाँ २ लाख टन नमक बनता है और इसी वजह से किसी समुद्रतट के न होने पर भी नमक उत्पादन में सारे राज्यों के मुक़ाबले में राजस्थान का स्थान तीसरा है।

सन्दर्भ
-------

1. ↑  "*Encyclopædia Britannica - Uyuni Salt Flat.*". मूल से 27 मार्च 2012 को पुरालेखित. अभिगमन तिथि 25 जून 2013.

इन्हें भी देखिये
----------------

* बन्द जलसम्भर
**नहपान** प्राचीन भारत के क्षहरातवंश (सहरावत) का प्रतापी राजा था। इसके शासनकाल का निर्धारण विवादास्पद है। इसके सिक्कों पर कोई तिथि अंकित नहीं है। 

कुछ अभिलेखों से ऐसा ज्ञात होता है कि इसने किसी अज्ञात संवत् के इकतालीसवें और छियालीसवें वर्ष में शासन किया। डुब्रेल के अनुसार इसमें विक्रमी संवत् निर्दिष्ट है। दिनेशचंद्र सरकार इस नहपान के अभिलेखों के संवत् का प्रारंभ ७८ ई. में मानते हैं। इस प्रकार नहपान के शासनकाल की ज्ञात तिथियाँ ११९ ई. और १२५ ई. निर्धारित की जा सकती है। नहपान के बहुत से चाँदी और ताँबे के सिक्के मिले हैं। जोगलथंबी (नासिक के पास) से प्राप्त एक जखीरे के ९२७० सिक्कों को, जो कि नहपान के हैं, गौतमीपुत्र शातकर्णि ने पुन: टंकित किया था। इससे यह पता चलता है कि नहपान गौतमीपुत्र शातकर्णि का समकालीन था।

नहपान शक था। इस वंश का मूलस्थान पश्चिमोत्तर भारत प्रतीत होता है। संभवत: इसी कारण नहपान के सिक्कों पर खरोष्ठी अक्षरों का अंकन हुआ है। नहपान के पूर्वज कुषाणों, या पहलवें ( पहल) के प्रांतीय शासक के रूप में पश्चिम भारत का शासन करते थे और 'क्षत्रप' की उपाधि धारण करते थे। क्षहरातवंश का प्रथम ज्ञात राजा, भूमिक, क्षत्रप मात्र था और राजा की उपाधि नहीं धारण करता था। 'राजा' की उपाधि सर्वप्रथम नहपान के ही सिक्कों पर मिलती है जो उसी स्वंतत्र सत्ता और राजत्व का परिचायक है। नहपान की पूर्ण उपाधि 'रंखाोखरातस खतपस' थी।

लगभग ११९ ई. से लगभग १२५ ई. के बीच नहपान ने अपने राज्य का अत्यधिक विस्तार कर लिया था। उसकी बेटी दक्षमित्रा का विवाह दीनकसुत उषवदात (शक) के साथ हुआ था। नहपान का जामाता उषवदात नहपान के साम्राज्यविस्तार और शासनसंचालन में बड़ा सहायक हुआ था। नहपान ने उसे मालवों के विरुद्ध उत्तमभद्रों की सहायता के लिए भेजा था। मालवों को पराजित करके उषवदात पुष्करक्षेत्र (अजमेर) तक गया था और संभवत: यहाँ तक नहपान की राजसत्ता का विस्तार किया था। नहपान के अमात्य अर्यमन् ( मान) के एक अभिलेख से नहपान के साम्राज्य का अच्छा परिचय मिलता है। इस तथा अन्य अभिलेखों से ऐसा अनुमान होता है कि नहपान का शासन गोवर्धन आहार (नासिक), मामाल आहार (पूना), दक्षिण और उत्तरी गुजरात, कोंकण, भड़ौंच से सोपारा तक, कायूर आहार (बड़ौदा के पास), प्रभास (दक्षिणी काठियावाड़), दशपुर (मालवा में) तथा पुष्कर (अजमेर) क्षेत्रों पर था। अभिलेखों के प्राप्तिस्थान से ऐसा लगता है कि इसके प्रभावक्षेत्र में ताप्ती, बनास और चंबल की घाटियाँ भी थीं। 

किंतु १२५ ई. के लगभग नहपान का राजनीतिक प्रभाव घटने लगा। जोगलथंबी के उन सिक्कों से, जिन्हें गौतमीपुत्र शातकर्णि ने पुन: टंकित किया था, ऐसा विश्वास किया जाता है कि १२५ के लगभग, अर्थात्, अज्ञात तिथि ४६ के लगभग, नहपान गौतमीपुत्र शातकर्णि के द्वारा पराजित कर दिया गया होगा। संभव है कि नहपान के शासन का अंत भी इसी समय हो गया हो, क्योंकि इसके बाद नहपान के अस्तित्व का कोई प्रमाण नहीं मिलता। इस तथ्य की पुष्टि गौतमीपुत्र शातकर्णि की माता बलश्री के नासिक अभिलेख से भी होती है। इस अभिलेख के पटृट में कहा गया है कि (गौतमीपुत्र) ने खखरातों की सत्ता का विनाश कर दिया। (खखरातवसनिर्विशेषकरस)। इसी अभिलेख में उन प्रांतों का भी उल्लेख है, जो कभी नहपान के अधीन थे किंतु इस विजय के बाद गौतमीपुत्र शातकर्णि के हाथों लगे।
इस लेख में सुधार किया जा रहा है। इसकी भाषा को सरल बना दी जाएगा, और सन्दर्भ भी जोड़ दिए जाएंगे। थोड़ा समय दीजिए।
सैद्धांतिक कंप्यूटर विज्ञान में **हॉल्टिंग प्रॉब्लम** (अंग्रेज़ी: Halting problem) इस निर्णय प्रॉब्लम को कहते हैं कि क्या दिया गया कंप्यूटर प्रोग्राम दिए गए इनपुट के लिए कोई उत्तर देगा या हमेशा चलता ही रहेगा। 

हर कंप्यूटर प्रोग्राम एक इनपुट या निर्देश लेता है और एक आउटपुट देता है। पर, कुछ कंप्यूटर प्रोग्रम कोई ख़ास इनपुट मिलने पर आउटपुट की खोज करते रह जाते हैं, और कभी आउटपुट दे ही नहीं पाते हैं (कभी हॉल्ट (समाप्त) नहीं हो पाते हैं)। ऐसे कंप्यूटर प्रोग्राम ये ख़ास इनपुट मिलने पर कंप्यूटर को हैंग कर देते हैं। इसलिए इनकी पहचान करना बहुत जरुरी होता है, ताकि इन्हें ठुकराया जा सके। इन न रूकने वाले या ना हॉल्ट करने वाले कंप्यूटर प्रोग्रामों की पहचान करने की प्रॉब्लम को **हॉल्टिंग प्रॉब्लम** कहते हैं। 

हॉल्टिंग प्रॉब्लम की औपचारिक परिभाषा यह है: "ऐसा कंप्यूटर प्रोग्राम P बनाइए जो दो इनपुट लेता हो, पहला इनपुट एक कंप्यूटर प्रोग्राम Q और दूसरा Q का कोई इनपुट i; और P बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं"। 

एलेन ट्यूरिंग ने 1936 में ये साबित किया था कि हाल्टिंग प्रॉब्लम एक अनिर्णनीय प्रॉब्लम है। इसका मतलब है कि ऐसा कंप्यूटर प्रोग्राम बनाना असंभव है जो हर एक कंप्यूटर प्रोग्राम Q और इनपुट i पर सही से बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं।
**धनीराम 'चातृक'** (४ अक्टूबर १८७६ – १८ दिसम्बर १९५४) आधुनिक पंजाबी कविता के संस्थापक माने जाते हैं। आपकी कृतियाँ प्राचीन और अर्वाचीन पंजाबी काव्य की कड़ी हैं। आप ही सर्वप्रथम विद्वान्‌ हैं, जिन्हें साहित्यसेवा के उपलक्ष में 75वीं वर्षगाँठ पर 'अभिनंदन ग्रंथ' समर्पित करके सम्मानित किया गया।

कृतियाँ
-------

चातृक जी की रचनाएँ ये हैं : 

* (1) भर्तृहरि (1905 ई.),
* (2) नल दमयंती (1906 ई.),
* (3) फुल्लाँ दी टोकरी (?),
* (4) चंदनवाड़ी (1931 ई.),
* (5) केसर किआरी (1940 ई.),
* (6) नवाँ जहान (सन्‌ 1945),
* (7) सूफीखाना (1950 ई.),
* (8) नूरजहाँ बादशाह बेगुम (सन्‌ 1953)।

अंतिम रचना सन्‌ 1954 में उर्दू लिपि में प्रकाशित हुई थी। शेष सभी गुरुमुखी लिपि और पंजाबी भाषा में हैं। मुहावरेदार ठेठ पंजाबी का ही इन्होंने व्यवहार किया है। इनकी प्रारंभिक कविताओं पर तो आध्यात्मिक और पौराणिक विचारधारा की गहरी छाप थी। किंतु कालांतर में इनकी काव्यप्रतिभा यथार्थवाद की ओर उन्मुख हुई। इनके यथार्थवाद में वैज्ञानिक सूझ बूझ के स्थान पर निजी अनुभवों का प्राबल्य है। यथार्थवाद के नाम पर वे समाज का नग्न घिनौना चित्र प्रस्तुत नहीं करते, वरन्‌ नियंत्रित दृष्टिकोण रखकर शिक्षाप्रद संदेश भी देते हैं। उनकी कविताओं में सूफीवाद के दर्शन भी होते हैं, पर सैद्धांतिक विवेचन की अभिलाषा के अभाव के कारण वे स्थल गूढ़ातिगूढ़ नहीं हो पाए हैं। धार्मिक क्षेत्र में वे समन्वयवादी प्रतीत होते हैं। उनके हलके फुलके गीतों में व्यक्तिगत प्रेम की अभिव्यक्ति भी हुई हैं, किंतु उसमें लाज और शर्म की सीमाओं का बंधन विद्यमान है। स्वाधीन भारत की समस्याएँ, देश और समाज में उन्नत और अवनत पक्ष 'सूफीखाना' में भली प्रकार चित्रित हुए हैं। विषयों की बहुविधता और छंदवैविध्य (विशेषत: बैंत, दोहरा, कोरड़ा) इनकी काव्यगत विशेषताएँ हैं।

सन्दर्भ ग्रन्थ
--------------

* पिं. तेजा सिंह : साहित्त दर्शन;
* डॉ॰ मोहनसिंह : आधुनिक पंजाबी कविता;
* पंजाबी साहित्त दा इतिहास- आधुनिक काल (भाषा विभाग, पंजाब, पटियाला, सन्‌ 1963)

बाहरी कड़ियाँ
-------------

* 'मेले विच्च जट्ट' कविता (ApnaOrg.Com)
***माताजी  के द्वारपाल सादूलाजी का मंदिर***

पल्लू  में  श्री  ब्रहमाणी  माताजी  के मंदिर  के पहले माता  जी के द्वारपाल  श्री  सादूला  जी  का  मंदिर  बना हुआ है ! इस मंदिर में  सादूलाजी  की एक सफेद  मारबल  की मुर्ति  लगी हुई  है !

धार्मिक  मान्यताओ  के अनुसार  श्री  सादूला जी  को  माँ  ब्रहमाणी ने  एक श्रेष्ठ  पद  दिया  है!

 श्री  सादूला  जी  को  माँ  ब्रहमाणी  से एक वरदान  मीला  है  की जो भी भक्त जन  माता  जी मंदिर  के धोक लगाने  और  दर्शन  करने  आते  है  उनको  माता  जी  दर्शन  करने से  पहले  माता  जी  के द्वारपाल  श्री  सादूला जी  के मंदिर  में धोक  लगानी  होती और परसाद  चढ़ाना     होता  है !

अगर  कोई  भी  भक्त जन  ऐसा  नहीं  करता है  तो उसकी  यात्रा  सफल  नहीं  होती है !इसके अलावा  यदि कोई  भी  यात्री  जान बूझकर  इस  नियम  को  भंग  करता  है  उसको  श्री  ब्रहमाणी  माता  जी  दण्डित भी  कर सकती  है !

माता  जी  मंदिर पुजारीयों   को भी  इस  नियम पालन  करना  होता  है!

 माता के सभी भगतजनों से निवेदन है कि माता के मंदिर दर्शन से  पहले श्री सादूला जी के मंदिर के धोक जरुर लगायें !       जय  माता दी !

***आरती का समय :---***

|  |
| --- |
| सुबह |
| 6:00 बजे | : सादुल महाराज जी (श्री ब्रह्माणी माता के द्वारपाल) की आरती |
| 6:30 बजे | : श्री ब्रह्माणी माता, श्री काली माता और श्री भैंरो जी की आरती  |
|  |  |
| शाम |
| 7:30 बजे | : सादुल महाराज जी (श्री ब्रह्माणी माता के द्वारपाल) की आरती |
| 8:00 बजे | : श्री ब्रह्माणी माता, श्री काली माता और श्री भैंरो जी की आरती  |

|  |
| --- |
|  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

**ब्रह्माणी**और **माँ काली** का भी मन्दिर है जिसका निर्माण *काबा भदुस* और *सरस्व भदुस* ने करवाया था।

सन्दर्भ
-------
विश्व तेल भंडार, 2013.
दुनिया की 50 सबसे बड़ी तेल कंपनियों के बीच तेल और गैस के भंडार का वितरण। निजी स्वामित्व वाली कंपनियों के भंडार को एक साथ रखा गया है। "सुपरमेजर" कंपनियों द्वारा उत्पादित तेल कुल विश्व आपूर्ति के 15% से कम है। तेल और प्राकृतिक गैस के विश्व के भंडार का 80% से अधिक राष्ट्रीय तेल कंपनियों द्वारा नियंत्रित किया जाता है। दुनिया की 20 सबसे बड़ी तेल कंपनियों में से 15 राज्य के स्वामित्व वाली तेल कंपनियां हैं।
**पेट्रोलियम उद्योग** (अंग्रेजी में: **Petroleum industry**), जिसे **तेल उद्योग** (**oil industry**) या **तेल पैच** (**oil patch**) के नाम से भी जाना जाता है, में पेट्रोलियम उत्पादों की खोज, निष्कर्षण, शोधन, परिवहन (अक्सर तेल टैंकरों और पाइपलाइनों द्वारा), और विपणन की वैश्विक प्रक्रियाएं शामिल हैं। उद्योग के सबसे बड़े आयतन वाले उत्पाद ईंधन तेल और गैसोलीन (पेट्रोल) हैं। पेट्रोलियम (तेल) कई रासायनिक उत्पादों के लिए कच्चा माल भी है, जिसमें फार्मास्यूटिकल्स, सॉल्वैंट्स, उर्वरक, कीटनाशक, सिंथेटिक सुगंध और प्लास्टिक शामिल हैं। तेल और उसके उत्पादों के चरम मौद्रिक मूल्य ने इसे "काला सोना" के नाम से प्रसिद्ध कर दिया है। उद्योग को आमतौर पर तीन प्रमुख घटकों में विभाजित किया जाता है: अपस्ट्रीम, मिडस्ट्रीम और डाउनस्ट्रीम। अपस्ट्रीम मुख्य रूप से ड्रिलिंग और प्रोडक्शन से संबंधित है।

सन्दर्भ
-------
**नगाँव** (Nagaon) भारत के असम राज्य के नगाँव ज़िले में स्थित एक नगर है। यह ज़िले का मुख्यालय भी है। नगाँव गुवाहाटी से 120 किमी पूर्व में कोलोंग नदी के किनारे बसा हुआ है, और असम का पाँचवा सबसे बड़ा नगर है।

विवरण
-----

नगांव कृषि व्यापार केंद्र है और यहाँ गुवाहाटी विश्वविद्यालय से संबद्ध कई होमोयोपैथिक चिकित्सा महाविद्यालय स्थित हैं। नगांव से पांच किमी दक्षिण-पश्चिम में संचोआ में एक रेल जंक्शन हैं। नगांव के आसपास का क्षेत्र ब्रह्मपुत्र नदी घाटी का एक हिस्सा है और इसमें कई दलदल और झीलें हैं, जिनमें से कई मत्स्यपालन की दृष्टि से महत्त्वपूर्ण हैं। इसके इर्द-गिर्द के जंगल सागौन व साल की इमारती लकड़ियां और लाख उपलब्ध कराते हैं कृषि उत्पादों में चावल, जूट, चाय और रेशम शामिल हैं।

नगाँव जिला
----------

इसके उत्तर में दरें, पूर्व एवं दक्षिण में संयुक्त मिकिर उत्तरी कछार पहाड़ियाँ, पश्चिम तथ उत्तर-पश्चिम में क्रमश: उत्तरी कछार और जयंतिया पहाड़ियाँ एव दरं जिले हैं। यह जिला पहाड़ी है। इसके किनारे की ढालें खड़ी तथा जंगलों से युक्त हैं। यहाँ की प्रमुख नदी ब्रह्मपुत्र है जो उत्तरी सीमा पर बहती है। इसके अतिरिक्त अन्य कई छोटी नदियाँ भी यहाँ बहती हैं। ब्रह्मपुत्र के उत्तर में हिमखंडित हिमालय दिखलाई पड़ता है। ब्रह्मपुत्र नदी के किनारे १,५०० फुट ऊँची कामाख्या पहाड़ी है जिसकी चोटी पर कामाख्या देवी का प्रसिद्ध मंदिर है। जिले का मैदानी भाग जलोढ मिट्टी से बना है। जंगलों में अनेक जानवर पाए जाते हैं। नवंबर से लेकर मध्य मार्च तक का जलवायु ठंडा तथा आनंदायक रहता है। वर्ष के शेष भाग में जलवायु गरम रहता है। गरम से गरम दिन का ताप ३८डिग्री सेल्सियस तक पहुँच जाता है, किंतु वायु में नमी की मात्रा अधिक रहती है। वर्षा का वार्षिक औसत ७० इंच से ८० इंच तक रहता है। धान मुख्य उपज है। इसके अतिरिक्त चाय, गन्ना, तिल, कपास की भी खेती होती है। यहाँ थोड़ी मात्रा में कच्चा लोहा, चूने का पत्थर तथा कोयले का भी खनन होता है।

चाय उद्योग के अतिरिक्त यहाँ अन्य कोई उन्नतिशील उद्योग नहीं है, केवल कुछ घरेलू उद्योग धंधे हैं, जिनमें सूती एवं रेशमी कपड़े बुनना, आभूषणों के काम, चटाइयाँ तथा टोकरियाँ बनाना, पीतल के बरतन बनाना आदि मुख्य हैं। यहाँ एक प्रकार की पत्तियों से टोप बनाए जाते हैं। चाय, तिलहन, कपास, लाख, बाँस की चटाइयाँ इत्यादि यहाँ से बाहर जाती हैं तथा चावल, चना एवं अन्य अनाज, चीनी, नमक तथा मिट्टी का एवं अन्य तेल, घी आदि बाहर से यहाँ आते हैं। यातायात के साधन अच्छे हैं। यहाँ के मुख्य नगर नगांव, लामडिं, होजय और ढिंग हैं।

नगाँव नगर
---------

नगाँव जिले में इसी नाम का कोलोंग नदी के बाएँ किनारे पर स्थित नगर है। सन् १८९७ में इस नगर को भूचाल से बहुत हानि उठानी पड़ी, मकान नष्ट हो गए तथा दलदलों का तल ऊपर उठ जाने से चारों तरफ पानी फैल गया था। यहाँ के प्राकृतिक दृश्य अच्छे हैं, किंतु गरमी के कारण जलवायु अस्वास्थ्यप्रद है। यहाँ का अधिकांश व्यापार मारवाड़ी लोगों के हाथ में है। यहाँ से सरसों, कपास, लाख आदि बाहर भेजे जाते हैं तथा नमक, तेल, सूती कपड़े, अनाज आदि बाहर से मँगाए जाते हैं। यहाँ शिक्षा का प्रबंध भी है।

इन्हें भी देखें
---------------

* कोलोंग नदी
* नगाँव ज़िला

सन्दर्भ
-------

1. ↑  "District Census 2011". Census2011.co.in. 2011. मूल से 11 जून 2011 को पुरालेखित. अभिगमन तिथि 2011-09-30.
**पेत्रा** (अरबी: البتراء‎, अल-बत्रा; यूनानी: πέτρα; अंग्रेजी: Petra, पेट्रा) जॉर्डन के म'आन प्रान्त में स्थित एक ऐतिहासिक नगरी है जो अपने पत्थर से तराशी गई इमारतों और जलवाहन प्रणाली के लिए प्रसिद्ध है। इसे छठी शताब्दी ईसापूर्व में नबातियों ने अपनी राजधानी के तौर पर स्थापित किया था। माना जाता है कि इसका निर्माण कार्य १२०० ईसा पूर्व के आसपास शुरू हुआ। आधुनिक युग में यह एक मशहूर पर्यटक स्थल है। पेत्रा एक "होर" नामक पहाड़ की ढलान पर बना हुई है और पहाड़ों से घिरी हुई एक द्रोणी में स्थित है। यह पहाड़ मृत सागर से अक़ाबा की खाड़ी तक चलने वाली "वादी अरबा" (وادي عربة‎) नामक घाटी की पूर्वी सीमा हैं। पेत्रा को युनेस्को द्वारा एक विश्व धरोहर होने का दर्जा मिला हुआ है। बीबीसी ने अपनी "मरने से पहले ४० देखने योग्य स्थान" में पेत्रा को भी शामिल किया हुआ है।

इतिहास
------

6 वीं शताब्दी ईसा पूर्व से पेत्रा नाबातियन साम्राज्य की प्रभावशाली राजधानी थी। जिसके बाद इस साम्राज्य का 106 ई° में रोमन साम्राज्य में विलय हो गया था और रोमनों ने शहर का विस्तार जारी रखा। व्यापार और वाणिज्य के लिए एक महत्वपूर्ण केंद्र, पेत्रा ने तब तक विकास जारी रखा जब तक कि एक विनाशकारी भूकंप ने इमारतों को नष्ट नहीं कर दिया और छठी शताब्दी में मुस्लिमों ने पेत्रा को जीत लिया लेकिन यह ज्यादा समय तक मुसलमानों के अधीन नहीं रहा। इसके बाद 1189 ई° में मध्य पूर्व के मुस्लिम सुल्तान सलादिन की विजय के बाद पेत्रा को ईसाइयों ने त्याग दिया।

ट्रांस-जॉर्डन के गठन के बाद इस स्थल की पहली वास्तविक पुरातात्विक खुदाई 1929 ईस्वी में गयी थीं। 1989 में स्टीवन स्पीलबर्ग ने फिल्म इंडियाना जोन्स और लास्ट क्रूसेड का फिल्मांकन इस स्थान पर किया था जिसके कारण यह जॉर्डन के सबसे बड़े पर्यटक आकर्षण बन गया। पेत्रा की शानदार इंजीनियरिंग उपलब्धियों और अच्छी तरह से संरक्षित आयाम के कारण पेत्रा, को पुरातात्विक स्थल जुलाई 2007 में दुनिया के नए सात आश्चर्यों में से एक के रूप में चुना गया।

इन्हें भी देखें
---------------

* जॉर्डन
* विश्व धरोहर
* नबाती
* मादाइन सालेह
* नाबातियन साम्राज्य

सन्दर्भ
-------

1. ↑  "Petra". मूल से 13 मई 2008 को पुरालेखित. अभिगमन तिथि 8 अगस्त 2011.

| * दे
* वा
* सं
जार्डन में विश्व धरोहर स्थल |
| --- |
| 
* अल-मगतस
* पेट्रा
* कसर अमरा
* उम्म अर-रास
* वादी रम

 |

| * दे
* वा
* सं
दुनिया के सात नए अजूबे |
| --- |
| ताजमहल  •  चीचेन इट्ज़ा  •  क्राइस्ट द रिडीमर की प्रतिमा  •  कोलोसियम  •  चीन की विशाल दीवार  •  माचू पिच्चू   •  पेत्रा |
माँ बाराही धाम, लोहाघाट लोहाघाट-अल्मोड़ा मार्ग पर लोहाघाट से लगभग 45 कि.मी की दूरी पर स्थित है। यह स्थान सुमद्रतल से लगभग 6500 फिट की ऊँचाई पर स्थित है। महाभारत में पाण्डवों के अज्ञातवास से लेकर अनेक पौराणिक धार्मिक एवं ऐतिहासिक घटनाओं से जुडा हुआ है। यही प्रसिद्ध देवीधूरा मेला आयोजित हुआ करता है। बाालाज धाम वलकावलकावलका

कथा
---

वैष्णवी माँ वाराही का मन्दिर भारत में गिने चुने मन्दिरों में से है। पौराणिक कथाओं के आधार पर हिरणाक्ष व अधर्मराज पॄथ्वी को पाताल लोक ले जाते हैं। तो पृथ्वी की करूण पुकार सुनकर भगवान विष्णु वाराह का रूप धारण कर पृथ्वी को बचाते है। तथा उसे वामन में धारण करते है। तब से पृथ्वी स्वरूप वैष्णवी वाराही कहलायी गई। यह वैष्णवी आदि काल से गुफा गहवर में भक्त जनों की मनोकामना पूर्ण करती आ रही है।

मुख्य आकर्षण
------------

श्रावण शुक्ल एकादशी से कृष्ण जन्माटष्मी तक अनेक आयामों को छुने वाले इस मेले का प्रमुख आकर्षण ’’बग्वाल’’ है। जो श्रावणी पूर्णिमा को खेली जाती है। ’’बग्वाल’’ एक तरह का पाषाण युद्ध है जिसको देखने देश के कोने-कोने से दर्शनार्थी इस पाषाण युद्ध में चार खानों के दो दल एक दूसरे के ऊपर पत्थर बरसाते है बग्वाल खेलने वाले अपने साथ बांस के बने फर्रे पत्थरों को रोकने के लिए रखते हैं। मान्यता है कि बग्वाल खेलने वाला व्यक्ति यदि पूर्णरूप से शुद्ध व पवित्रता रखता है तो उसे पत्थरों की चोट नहीं लगती है। सांस्कृतिक प्रेमियों के परम्परागत लोक संस्कृति के दर्शन भी इस मेले के दौरान होते हैं। यह मेला प्रति वर्ष रक्षा बंधन के अवसर पर 15 दिनों के लिए आयोजित किया जाता है जिसमें अपार जन समूह दर्शनार्थ पहुंचता है।

कैसे पहुंचें
------------

देवधुरा लोहाघाट से 45 किमी तथा चम्पावत से 61 किमी की दूरी पर स्थित है तथा बस, टैक्सी तथा अन्य स्थानीय यातायात की सुविधायें उपलब्ध है। 
दिल्ली से हवाई मार्ग से पंत नगर (230 कि.मी.) तथा नियमित रेल सेवा काठगोदाम (265 कि.मी.) व बस सेवा हल्द्वानी (260 कि.मी.) तक उपलब्ध है।
काठगोदाम / हल्द्वानी से टैक्सी तथा अन्य स्थानीय यातायात की सुविधायें उपलब्ध है।

* निकटतम रेलवे स्टेशन काठगोदाम 95 कि.मी.।
* निकटतम हवाई अड्डा पंतनगर कि.मी.।
**पाकिस्तान में जनगणना** , एक दशकीय जनगणना है और जनगणना दिवस पर पाकिस्तान की आबादी और उनके आवासों की एक वर्णनात्मक गणना है, जिसका संचालन और पर्यवेक्षण पाकिस्तान सांख्यिकी ब्यूरो द्वारा किया जाता है। पाकिस्तान में 2017 की जनगणना 1998 के बाद से पाकिस्तान में होने वाली पहली जनगणना है।

अवलोकन
------

पाकिस्तान के संविधान द्वारा प्रत्येक दस वर्ष में एक राष्ट्रीय जनगणना अनिवार्य की गई है।

जनगणना
------

### 1951

1951 की जनगणना के अनुसार, पाकिस्तान के डोमिनियन (पश्चिम और पूर्वी पाकिस्तान दोनों) की जनसंख्या 7.5 करोड़ थी, जिसमें पश्चिमी पाकिस्तान की जनसंख्या 3.37 करोड़ और पूर्वी पाकिस्तान (वर्तमान बांग्लादेश) की जनसंख्या 4.2 करोड़ थी। 1951 में, हिन्दुओं ने पाकिस्तानी आबादी का 12.9% (इसमें पूर्वी पाकिस्तान, आज बांग्लादेश शामिल है) का गठन किया, जिसने भारत के बाद दुनिया की दूसरी सबसे बड़ी हिन्दू आबादी वाले पाकिस्तान के डोमिनियन को देश बना दिया। 1951 की जनगणना में, पश्चिमी पाकिस्तान की जनसंख्या 1.6% हिन्दू थी, जबकि पूर्वी पाकिस्तान (वर्तमान बांग्लादेश) 22% हिन्दू थी। पश्चिमी पाकिस्तान की कुल जनसंख्या 2.9% गैर-मुस्लिम थी, जबकि पूर्वी पाकिस्तान (वर्तमान बांग्लादेश) में 23.2% गैर-मुस्लिम थे। 1947 में भारत के विभाजन के बाद, दो-तिहाई मुसलमान पाकिस्तान (पश्चिम और पूर्व दोनों) में रहते थे और शेष भारत में रहते थे।

### 1961

1961 की जनगणना के अनुसार, पाकिस्तान की जनसंख्या 9.3 करोड़ थी, जिसमें 4.28 करोड़ पश्चिमी पाकिस्तान में और 5 करोड़ पूर्वी पाकिस्तान में रहते थे। साक्षरता 19.2% थी, जिसमें पूर्वी पाकिस्तान की साक्षरता दर 21.5% थी जबकि पश्चिमी पाकिस्तान की साक्षरता दर 16.9% थी। पूर्वी पाकिस्तान में हिन्दू 18.4% थे।

1. ↑  "Chief Statistician/Chief Census Commissioner, PBS | Pakistan Bureau of Statistics". *www.pbs.gov.pk* (अंग्रेज़ी में). Chief Statistician, Govt. of Pakistan. मूल से 26 दिसंबर 2018 को पुरालेखित. अभिगमन तिथि 16 March 2017.
2. ↑  "Why the census is important for Pakistan".
3. ↑  [Article 9] in PART II of Fourth Schedule: Federal Legislative List of Constitution of Pakistan.
4. 1 2  "Migration from East Pakistan(1951–1961)" (PDF).
5. 1 2  "संग्रहीत प्रति" (PDF). मूल (PDF) से 20 सितंबर 2018 को पुरालेखित. अभिगमन तिथि 30 मई 2021.
6. 1 2  D'Costa, Bina (2011), *Nationbuilding, Gender and War Crimes in South Asia*, Routledge, पपृ॰ 100–, आई॰ऍस॰बी॰ऍन॰ 978-0-415-56566-0
7. ↑  "Muslims in Indian army".
8. ↑  "East Wing beats West Wing in literacy rate".
चित्र:LGBT flag of Pakistan.png
पाकिस्तान में कोई एलजीबीटी अधिकार के लिए कुछ कर रहे हैं। 6 के बाद से अक्टूबर 1860, यह समलैंगिक गतिविधियों (एक ही लिंग के एक व्यक्ति के साथ यौन संपर्क किया है) में भाग लेने के लिए अवैध रूप से किया गया है। भारत के पड़ोसी देश में विपरीत, इस कानून को निरस्त कर दिया अभी तक नहीं किया गया है (या कमाई से छुटकारा)। समलैंगिकता भी पाकिस्तान में एक वर्जित उपाध्यक्ष के रूप में के बारे में सोचा है। पाकिस्तान में प्रमुख धर्मों समलैंगिकता के अनुमोदन नहीं है। इस वजह से, देश में कई लोग समलैंगिकता और वैकल्पिक यौन अभिविन्यास के अन्य रूपों के खिलाफ हैं।

पाकिस्तान ने आधिकारिक तौर पर एक इस्लामी गणराज्य है। लेकिन, वास्तव में, पाकिस्तान में बड़े पैमाने पर धर्मनिरपेक्ष (गैर-धार्मिक) है। यह मुख्य रूप से एंग्लो-सैक्सन कानून जो अंग्रेजों से विरासत में मिली थी है। अधिक से अधिक, वहाँ के रुझान (या पैटर्न) उदारीकरण के देश में (और अधिक उदार बनने) कर रहे हैं। वैश्वीकरण और सामाजिक सहिष्णुता भी बढ़ रही हैं। इस वजह से, सार्वजनिक समलैंगिक दलों देश में जगह ले जा रहा है, और इन दलों साल के एक नंबर के लिए संपन्न किया गया है।

पाकिस्तान के संविधान विशेष रूप से यौन अभिविन्यास या लिंग पहचान का उल्लेख नहीं है। वहाँ संविधान में कुछ भागों है कि एलजीबीटी पाकिस्तानी नागरिकों के अधिकारों को प्रभावित कर सकते हैं।.

1. ↑  Walsh, Declan (2006-03-14). "Pakistani society looks other way as gay men party". London: The Guardian Newspaper. मूल से 8 अगस्त 2007 को पुरालेखित. अभिगमन तिथि 2008-05-05.
**हला अलयन** (जन्म 1986) एक फिलिस्तीनी-अमेरिकी लेखक और नैदानिक मनोवैज्ञानिक है जो आघात, व्यसन और क्रॉस-सांस्कृतिक व्यवहार में माहिर है। उनके लेखन और कविता पहचान के पहलुओं और विस्थापन के प्रभावों को कवर करते हैं, विशेष रूप से फिलिस्तीनी प्रवासी के भीतर। हला अलयन को उनके पहले उपन्यास, 2017 के *साल्ट हाउसेस के* लिए जाना जाता है।

जीवनी
-----

हला अलयन का जन्म 1986 में इलिनोइस के कार्बोंडेल, में हुआ था। उनका परिवार उनके जन्म के बाद कुवैत में रहा, लेकिन संयुक्त राज्य में राजनीतिक शरण की मांग की जब इराकी बलों ने देश पर आक्रमण किया । एलियन ने रटगर्स विश्वविद्यालय में नैदानिक मनोविज्ञान में डॉक्टरेट की उपाधि प्राप्त की और काउंसलिंग एंड वेलनेस सेंटर में न्यूयॉर्क विश्वविद्यालय में अंशकालिक काम करती हैं। वह और उसके पति ब्रुकलिन में रहते हैं।

पुरस्कार और कार्य
-----------------

एलियन के *एट्रियम: कविताओं* ने 2013 में अरब अमेरिकी राष्ट्रीय संग्रहालय से एक पुरस्कार प्राप्त किया।  

एलेन के उपन्यास में, *साल्ट हाउस*, येकाओ परिवार, एक फिलिस्तीनी परिवार को अपना घर छोड़ने के लिए मजबूर किया जाता है, लेकिन कुवैत में बसने के बाद सदम हुसैन द्वारा आक्रमण के दौरान फिर से छोड़ने के लिए मजबूर किया गया था। 

एलियन की कविताएँ पत्रिकाओं और साहित्यिक पत्रिकाओं में प्रकाशित हुई हैं।     

2018 में उन्होंने डेटन लिटरेरी पीस प्राइज जीता , जो लेखकों को दिया जाने वाला एक पुरस्कार है , जिसके लेखन से शांति को बढ़ावा मिलता है।    
*द ट्वेंटी-नाइन इयर्स* , एलेन की कविताओं का संग्रह जनवरी 2019 में मेरिनर द्वारा प्रकाशित किया जाएगा।

संदर्भ
------

1. ↑  Masad, Ilana (3 May 2017). "Middle East, Middle Class: Pain and Privilege in Hala Alyan's "Salt Houses"". Los Angeles. मूल से 4 नवंबर 2018 को पुरालेखित. अभिगमन तिथि 3 November 2018.
2. ↑  "2013 Arab American Book Award Winners". *Arab American National Museum*. मूल से 3 नवंबर 2018 को पुरालेखित. अभिगमन तिथि 3 November 2018.
3. 1 2  Foundation, Poetry (3 March 2019). "Hala Alyan". *Poetry Foundation*. मूल से 31 मार्च 2019 को पुरालेखित. अभिगमन तिथि 31 मार्च 2019.
4. ↑  Empty citation (मदद)
5. ↑  LaBerge, Peter; Biggs, Garrett (August 2017). "CAN I APOLOGIZE NOW". *The Adroit Journal* (22). मूल से 3 नवंबर 2018 को पुरालेखित. अभिगमन तिथि 3 November 2018.
6. ↑  Magazine, Poetry (4 March 2019). "Honeymoon by Hala Alyan". *Poetry Foundation*. मूल से 31 मार्च 2019 को पुरालेखित. अभिगमन तिथि 31 मार्च 2019.
7. ↑  Hemley, Robin. "2018 Fiction Winner - Salt Houses". *Dayton Literary Peace Prize*. The Ohio Public Library Network. मूल से 4 नवंबर 2018 को पुरालेखित. अभिगमन तिथि 3 November 2018.
8. ↑  "Lit Hub's Most Anticipated Books of 2019". *Literary Hub* (अंग्रेज़ी में). 2018-12-28. मूल से 31 मार्च 2019 को पुरालेखित. अभिगमन तिथि 2018-12-29.
हु जिन्ताओ

|  |  |
| --- | --- |
| **हान्यू पिनयिन** | **Hú Jǐntāo** |
| **साधारणीकृत चीनी** | 胡锦涛 |
| **पारंपरिक चीनी** | 胡錦濤 |
| **पारिवारिक नाम** | Hu |
| **क्रम:** | चौथा राष्ट्रपति |
| **सेवाकाल:** | 15 मार्च 2003 - 14 मार्च 2013 |
| **पूर्ववर्ती:** | जिंयाग जेमिन |
|  **उत्तराधिकारी:** |  ---  |
| **जन्मतिथी:** | दिसंबर 21, 1942 |
| **जन्मस्थान:** | जियांगान, जियांग्सु, चीन |
| **पत्नी:** | लिऊ योंगुकिंग |
| **राजनैतिक दल:** | चीनी कम्यूनिस्ट पार्टी |

15 दिसंबर 1942 को जन्मे श्री हु जिन्ताओ 15 नवम्बर 2002 को चीन के कम्यूनिस्ट पार्टी के महासचिव बने और 15 मार्च सन 2003 जियांग जेमिन के निधन के बाद चीन के राष्ट्रपति बने और 2013 तक इस पद पर रहे।

प्रारंभिक जीवन
--------------

आधिकारिक जीवनी के अनुसार श्री जिन्ताओ का जन्म चीन के अन्हुई प्रांत में हुआ था हलाकि उनके वास्तविक जन्मस्थान के बारे में कुछ विवाद है। कुछ टीकाकारों का मानना है कि उनका जन्म चीन के ताईजोऊ नामक गाँव जो जियांग्सु में है, हुआ था। श्री जिन्ताओ ने चीनी सांस्कृतिक आंदोलन से पहले कम्यूनिस्ट पार्टी की सदस्यता ग्रहण की थी। 
उस समय श्री जिन्ताओ बीजींग में सिनहुआ विश्वविद्यालय के छात्र थे। उन्होंने 1965 में इस विश्वविद्यालय से हाइड्रोलिक इंजिनियरिंग विषय में स्नातक की शिक्षा पूरी की। सांस्कृतिक आंदोलन के दौरान श्री जिन्ताओ के पीता उत्पीड़ित किये गये और अंतत: उनकी मृत्यु हो गयी।
**हिल 303 नरसंहार** (कोरियाई: 303 ) एक युद्ध अपराध था जो 17 अगस्त 1950 को कोरिया गणराज्य के वेगवान के ऊपर एक पहाड़ी पर कोरियाई युद्ध के शुरुआती दिनों में हुआ था।  पुसान परिधि की लड़ाई के कई छोटे सहभागियों में से एक के दौरान उत्तर कोरियाई पीपुल्स आर्मी (केपीए) के सैनिकों द्वारा संयुक्त राज्य (यूएस) सेना के तीन सौ बीस युद्ध बंदियों की हत्या कर दी गई थी।

ताएगू की लड़ाई के दौरान ताएगू के पास ऑपरेशन के दौरान यूएस दूसरी बटालियन, 5वीं कैवलरी रेजिमेंट, पहली ​​कैवेलरी डिवीजन की टुकड़ियां, हिल 303 पर नाकडोंग नदी पार करने वाले केपीए सैनिकों से घिरी हुई थी। अधिकांश अमेरिकी सैनिक भागने में सक्षम थे, लेकिन एक  मोर्टार ऑपरेटर प्लाटून ने कोरिया गणराज्य सेना (आरओके) के सुदृढीकरण के रूप में केपीए सैनिकों की गलत पहचान की और कब्जे में आ गए।  KPA के सैनिकों ने अमेरिकियों को पहाड़ी पर पकड़ लिया और शुरू में उन्हें नदी के उस पार और लड़ाई से बाहर ले जाने की कोशिश की, लेकिन भारी जवाबी कार्रवाही के कारण वे ऐसा करने में असफल रहे।  अमेरिकी सेना ने अंततः केपीए की अग्रिम पंक्ति को तोड़ दिया।  जैसे ही केपीए पीछे हटने लगा, उनके एक अधिकारी ने कैदियों को गोली मारने का आदेश दिया।

नरसंहार ने संघर्ष में दोनों पक्षों की प्रतिक्रिया को उकसाया।  अमेरिकी कमांडरों ने रेडियो संदेश प्रसारित किए और पत्रक गिराए और मांग की कि उत्तर कोरियाई कमांडरों को अत्याचार के लिए जिम्मेदार ठहराया जाए।  केपीए कमांडर इस बात से चिंतित थे कि उनके सैनिक युद्धबंदियों के साथ कैसा व्यवहार कर रहे थे, दुश्मन के बंदियों से निपटने के लिए सख्त दिशा-निर्देश दिए।  बाद में नरसंहार के पीड़ितों को सम्मानित करने के लिए पास के कैंप कैरोल में सैनिकों द्वारा हिल 303 पर स्मारकों का निर्माण किया गया।
**हिरासत मे लेने की कड़ी (chain of custody)** कानूनी भाषा मे मतलब है की कालानुक्रमिक प्रलेखन पूरे मामले की जेसे सबूतो की या गवाह की। शुरु से ले कर मामला या केस खत्म होने तक, उस पूरे मामले की प्रलेखन (documentation) बनाई जाती है।
यह कानूनी करवाई के लिए जरुरी है की सारी जानकारी एक साथ हो। कोई भी हिस्सा छुटना नही चाहिय इससे कानूनी करवाई करने मे आसानी होती है और पूरे मामले का पता होता है। कब और कहा सबूत गये हैं कोन कोन मामले में शामिल है और सबूतों का विश्लेषण और उनका परिणाम क्या रहा। 
शुरु से ले कर मामले के खत्म होने तक उस मामले की प्रलेखन (documentation) बनाई जाती है। 
मामले के प्रलेखन से यह पता लग जाता है की अपराध मे कितने व्यक्ति शामिल थे।

चरण
---

हिरासत में लेने की कड़ी मे यह होता है:

* जो व्यक्ति सबूत उठा रहा है उसका नाम और उसके हस्ताक्षर लिए जाते है। जो उस सबूत से जुड़ा हुआ है उस का नाम।
* जिस तारिक को सबूत उठाया है और आगे भेजा है।
* एजेंसी का नाम, केस नंबर और अपराध किस तरह का है।
* जो व्यक्ति केस में शामिल हैं उनके नाम।
* केस की तस्वीरे।
* न्यायालय की प्रक्रिया।
* केस के खत्म होने की तारीख और फैसला।
**नागर ब्राह्मण इतिहास** **-**
स्कन्दपुराण वह प्राचीनतम पुस्तक है जिसमे नागर ब्रह्मणों की उत्पत्ति के विषय में उल्लेख मिलता है ऐसा माना जाता है कि स्कन्द पुराण वह ग्रन्थ है जिसे ३००-७०० A.D. के मध्य राजा स्कन्दगुप्त और वल्लभी शासको द्वारा बुद्ध धर्मं के विरुद्ध ब्राह्मण धर्म के निर्धारण के लिए विभिन्न इतिहासकारों तथा लेखको द्वारा लिखा गया था |

इनमे नागर ब्राह्मण सर्वोत्कृत्ष्ट ब्राह्मण थे, अतः ब्राह्मण धर्म को और आगे बढाने के कार्य के लिए नागर ब्राह्मणों को लगाया गया | नागर ब्राह्मण धर्म का अर्थ समझाने और व्याख्या करने के कार्य में निपुण थे और विशेष ज्ञान रखते थे और इसके बदले में कोई पारिश्रमिक भी नहीं लेते थे इसलिए राजाओं द्वारा इन्हें भूमि दे दी जाती थी, अधिकतर इनका निवास स्थान वडनगर और आनंदनगर के आसपास था | नागर ब्राह्मण समुदाय के ये लोग सुदूर प्रदेशों की यात्रा करते थे | मिश्र, बेबीलोन, ब्राज़ील, काबुल, भारत, चीन तथा कम्बोडिया जैसे देशों में इन्ही लोगों ने शिव तथा शैव मत में विश्वास स्थापित किया 

```
स्कन्दपुराण के नागरखंड अनुसार भगवान शिव... ने उमा से विवाह के लिए नागरों को उत्पन्न किया था तथा इसके पश्चात प्रसन्न होकर उत्सव मनाने के लिए इन्हें हाटकेश्वर नाम का स्थान वरदान के रूप में दिया था |
```

नागर ब्राह्मण के मूल स्थान के आधार पर ही उन्हें जाना जाने लगा जैसे वडनगर के वडनगरा ब्राह्मण विसनगर के विसनगरा, प्रशनिपुर के प्रशनोरा (राजस्थान,) जो अब भावनगर तथा गुजरात के अन्य प्रान्तों में बस गए, क्रशनोर के क्रशनोरा तथा शतपद के शठोदरा आदि।